321 
Nordst. (i stor Mængde!), St. Meriani Reinscli, Penium crassiusculum 
De Bar; som man vil se af denne Liste, er det maaske med 
Undtagelse af et Par Arter, alle Desmidiaceer, der fortrinsvis ere 
beskrevne fra og ere almindelige i arktiske Egne. Ogsaa ved 
Manglen af en Del Arter, som ellers i de lavere liggende Egne 
af Færøerne ere almindelige, viser denne Prøve sig at være særlig 
arktisk; saaledes manglede f. Ex. de store Euastrum Arter, om 
hvilke Boldt i sit Arbejde om Desmidiacernes Udbredning i Norden 
pag. 84 skriver: „som lysa genom sin frånvara i de nordligasta 
lånderna“. 
Det er ogsaa her i den nordligste Del af Færøerne, at Hy- 
drurus penitillatus findes, idet den er funden af Lyngbye paa 
Færøernes højeste Fjæld Slattaratind; ganske vist er denne Alge 
almindelig i Mellemeuropa tidlig om Foraaret, naar Sneen smelter, 
men den er jo ogsaa almindelig i de arktiske Egne. 
Hvis man nu spørger, hvorledes Færøerne efter Istiden, hvor 
man maa antage, at de have været fuldstædig dækkede af Is og Sne, 
have faaet denne forholdsvis rige Ferskvandsalgeflora, kan jeg 
ved Besvarelsen af dette Spørgsmaal ikke andet end fuldstændig 
slutte mig til den af Wille i hans ovenfor nævnte Arbejde frem¬ 
stillede Forklaring, der ganske ser bort fra nu ødelagte Landrygge 
som Middel for Indvandringen. Af de her af Wille nævnte 4 
forskjellige Spredningsmaader, er det, som ogsaa Wille fremhæver, 
navnlig Vinden og Trækfuglene og især de sidste, der for Færøerne 
have særlig Betydning, hvorfor dels Fundet af flere irske og skotske 
Alger paa Færøerne, dels ogsaa det arktiske Element paa Nordreøerne 
synes at tale. Thi fandtes der ingen arktiske Alger paa Færøerne, 
forekommer det mig, at man uvilkaarlig maatte undres over, af hvilken 
Grund Fuglene kun om Foraaret skulde føre Alger med sig syd 
og vest fra, men ikke ligesaa godt om Efteraaret nordfra. Jeg 
kan derfor ikke andet end fuldstændig slutte mig til Willes 
Mening, at det uhyre Fugletræk, der hvert Aar dels har Færøerne 
som Bestemmelsessted, dels passerer Øerne paa Vejen mod Nord, 
med Lethed har kunnet transportere Øernes Ferskvandsalgeflora 
Vidensk. Meddel, fra den naturh. Foren. 1899. 21 
